98. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 1058 της 1/16 Σεπτ. 1981 (ΦΕΚ Α' 257) Περί ανακατανομής κενών θέσεων Επιμελητού και Βοηθού εις θέσεις Επιμελητού και Επιστημονικού Συνεργάτου παρά τη Ανωτάτη Γεωπονική Σχολή Αθηνών. Έχοντες υπ’ όψει: 1.Τας διατάξεις: α)Του άρθρ. 26 (παρ. 4) του Νόμ. 815/78 «περί ρυθμίσεως θεμάτων αφορώντων εις την οργάνωσιν και λειτουργίαν των Ανωτάτων Εκπαιδευτικών Ιδρυμάτων». β)Του άρθρου μόνου του Π.Δ. 704/79 «περί περιορισμού συναρμοδιοτήτων κατά την έκδοσιν διοικητικών πράξεων επί αντικειμένων αρμοδιότητος Υπουργείων Προεδρίας Κυβερνήσεως, Εθνικής Παιδείας και Θρησκευμάτων και Οικονομικών» (ΦΕΚ 210 Α') εν συνδυασμώ προς την υπ’ αριθ. 6306/81 βεβαίωσιν της παρά τω Υπουργείω Εθνικής Παιδείας και Θρησκευμάτων Υπηρεσίας Εντελλομένων Εξόδων. 2.Την σύμφωνον γνώμην της Συνελεύσεως των Καθηγητών (συνεδρίαι:1.7.80 και 13.4.81) της Ανωτάτης Γεωπονικής Σχολής Αθηνών, και 3.Την υπ’ αριθ. 861/81 γνωμοδότησιν του Συμβουλίου της Επικρατείας, προτάσει του Υπουργού Εθνικής Παιδείας και Θρησκευμάτων, αποφασίζομεν: Άρθρον μόνον.-Εκ των παρά τη Ανωτάτη Γεωπονική Σχολή Αθηνών υφισταμένων θέσεων Επιμελητών και Βοηθών αι κάτωθι κεναί τοιαύται ανακατανέμονται ως ακολούθως: Μία θέσις Επιμελητού της έδρας Ανωτέρων Μαθηματικών και Θεωρητικής Μηχανικής εις θέσιν Επιμελητού παρά τω Εργαστηρίω Γεωργικής Υδραυλικής. Μία θέσις Βοηθού του Εργαστηρίου Γεωργικής Υδραυλικής εις θέσιν Επιστημονικού Συνεργάτου. 